Nahilu

Nahilu (perz. نخیلو) je otočić smješten u Perzijskom zaljevu odnosno iranskoj Bušeherskoj pokrajini. Od kopna na sjeveroistoku udaljen je 5 km, a od susjednog otoka Džabrina na sjeverozapadu 3 km. Otok ima površinu od 0,75 km² i maksimalna nadmorska visina mu je 3 m. Zona oko ušća rijeke Mand uključujući otoke Nahilu i Omol-Karam ima visok stupanj bioraznolikosti i staništem je morskim kornjačama odnosno raznim vrstama ptica. Cjelokupna zona pripada Zaštićenom području Mand, a njen dio od Nahilua do gradića Dajera godine 2008. izdvojen je u Nacionalni park Nahilu-Dajer. Veze Perzijski zaljev Popis iranskih otoka Vanjske veze (en) Iran Daily: Dayer-Nakhiloo National Park: A Birds Paradise (en) Asghar Mobaraki: Sea turtle situation, studies and conservation in the Islamic Republic of Iran Arhivirano 2016-03-07 na Wayback Machine-u